Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako gaurkotasun handiko galdera, jakitekoa ea zergatik den ezinezkoa arau berri batek amatasunagatiko prestazioen atzeraeragina jaso dezan.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioaren eledun José Javier Esparza Abaurrea jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Amatasunagatiko prestazioen salbuespena aplikatzeari uko egin ostean –kaltetutako gurasoei hori agindu zenien–, zergatik uste duzu orain ezinezkoa dela arau berri batek prestazio horien atzeraeragina jasotzea?

Iruñean, 2019ko urriaren 21ean

Foru parlamentaria: José Javier Esparza Abaurrea